Document ID: 32001R1809

Kommissionens forordning (EF) nr. 1809/2001
af 9. august 2001
om ændring af bilag I, II, III, V, VII, VIII og IX til Rådets forordning (EØF) nr. 3030/93 om den fælles ordning for indførsel af visse tekstilvarer med oprindelse i tredjelande
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 3030/93 af 12. oktober 1993 om den fælles ordning for indførsel af visse tekstilvarer med oprindelse i tredjelande(1), senest ændret ved forordning (EF) nr. 391/2001(2), særlig artikel 19, og
ud fra følgende betragtninger:
(1) Rådet traf den 29. juni 2000(3) afgørelse om undertegnelse af en aftale i form af brevveksling mellem Det Europæiske Fællesskab og Den Socialistiske Republik Vietnam om handel med tekstilvarer og beklædningsgenstande samt om bemyndigelse til dens midlertidige anvendelse.
(2) Rådet traf den 9. november 2000(4) afgørelse om listen over tekstilvarer og beklædningsgenstande, der skal integreres i GATT 1994 den 1. januar 2002.
(3) Rådet traf den 23. november 2000(5) afgørelse om undertegnelse af en aftale i form af brevveksling mellem Det Europæiske Fællesskab og Folkerepublikken Kina om forlængelse og ændring af aftalen mellem Det Europæiske Fællesskab og Folkerepublikken Kina om handel med tekstilvarer samt om bemyndigelse til dens midlertidige anvendelse.
(4) Rådet traf den 4. december 2000(6) afgørelse om undertegnelse af aftaler om handel med tekstilvarer med en række tredjelande (Armenien, Aserbajdsjan, Belarus, Folkerepublikken Kina, Egypten, Den Tidligere Jugoslaviske Republik Makedonien, Georgien, Kasakhstan, Moldova, Nepal, Tadsjikistan, Turkmenistan, Ukraine og Usbekistan).
(5) Rådet traf den 19. december 2000(7) afgørelse om undertegnelse af en aftale i form af brevveksling mellem Det Europæiske Fællesskab og Ukraine om forlængelse og ændring af aftalen mellem Det Europæiske Fællesskab og Ukraine om handel med tekstilvarer samt om bemyndigelse til dens midlertidige anvendelse.
(6) Rådet traf den 22. december 2000(8) afgørelse om undertegnelse og midlertidig anvendelse af aftalen mellem Det Europæiske Fællesskab og Republikken Kroatien om handel med tekstilvarer.
(7) Rådet traf den 26. februar 2001(9) afgørelse om undertegnelse af en aftale i form af et aftalememorandum mellem Det Europæiske Fællesskab og Den Demokratiske Socialistiske Republik Sri Lanka om ordningerne for adgang til markederne for tekstilvarer og beklædningsgenstande samt om bemyndigelse til dets midlertidige anvendelse.
(8) Rådet traf den 26. februar 2001(10) afgørelse om undertegnelse af en aftale i form af brevveksling mellem Det Europæiske Fællesskab og Bosnien-Hercegovina om forlængelse og ændring af aftalen mellem Det Europæiske Fællesskab og Bosnien-Hercegovina om handel med tekstilvarer samt om bemyndigelse til dens midlertidige anvendelse.
(9) Tekstilprotokollerne til Europaaftalen med Letland og Litauen er udløbet.
(10) Rådet har ved afgørelse af 23. juli 2001 indgået en aftale i form af brevveksling mellem Det Europæiske Fællesskab og Republikken Estland om ophævelse af protokol 1 om handel med tekstilvarer og beklædningsgenstande, der er knyttet til Europaaftalen om oprettelse af en associering mellem De Europæiske Fællesskaber og deres medlemsstater på den ene side og Republikken Estland på den anden side.
(11) Navnet på Hongkongs handelsdepartment er blevet ændret til "Handels- og industridepartementet". Nye formularer for licenser og oprindelsescertifikater er blevet blev fremsendt af Hongkongs myndigheder.
(12) Alle ovennævnte elementer gør det nødvendigt at ændre de relevante dele af bilag I, II, III, V, VII, VIII og IX til forordning (EØF) nr. 3030/93 for at tage hensyn til de indførte ændringer for indførsel i Fællesskabet af visse tekstilvarer med oprindelse i visse tredjelande som omhandlet i artikel 19 i ovennævnte forordning. Af klarhedshensyn blev bilag I, II, V, VII, VIII og IX erstattet med ajourførte udgaver.
(13) For at sikre, at Fællesskabet opfylder sine internationale forpligtelser, skal foranstaltningerne i denne forordning anvendes fra den 1. januar 2001, med undtagelse af aftalerne med Den Demokratiske Socialistiske Republik Sri Lanka, Bosnien-Hercegovina, Ukraine og Estland.
(14) De i denne forordning fastsatte foranstaltninger er i overensstemmelse med udtalelse fra Tekstiludvalget -
UDSTEDT FØLGENDE FORORDNING:
Artikel 1
Der foretages følgende ændringer i forordning (EØF) nr. 3030/93:
1) Bilag I erstattes af bilag I til denne forordning.
2) Bilag II erstattes af bilag II til denne forordning.
3) Artikel 28, stk. 6, i bilag III affattes således: "6. Dette nummer sammensættes således:(11):
- følgende to bogstaver som betegnelse for eksportlandet:
- Argentina= AR
- Armenien= AM
- Aserbajdsjan= AZ
- Bangladesch= BD
- Belarus= BY
- Bosnien-Hercegovina= BA
- Brasilien= BR
- Cambodja= KH
- Kina= CN
- Kroatien= HR
- Egypten= EG
- Den Tidligere Jugoslaviske Republik Makedonien= 96(12)
- Georgien= GE
- Hongkong= KH
- Indien= IN
- Indonesien= ID
- Kasakhstan= KZ
- Kirgisistan= KG
- Laos= LA
- Macao= MO
- Malaysia= MY
- Moldova= MD
- Mongoliet= MN
- Nepal= NP
- Pakistan= PK
- Peru= PE
- Filippinerne= PH
- Den Russiske Føderation= RU
- Singapore= SG
- Sydkorea= KR
- Sri Lanka= LK
- Taiwan= TW
- Tadsjikistan= TJ
- Thailand= TH
- Turkmenistan= TM
- Ukraine= UA
- De Forenede Arabiske Emirater= AE
- Usbekistan= UZ
- Vietnam= VN
- følgende to bogstaver som betegnelse for den forventede bestemmelsesmedlemsstat:
- AT= Østrig
- BL= Benelux
- DE= Tyskland
- DK= Danmark
- EL= Grækenland
- ES= Spanien
- FI= Finland
- FR= Frankrig
- GB= Det Forenede Kongerige
- IE= Irland
- IT= Italien
- PT= Portugal
- SE= Sverige
- et etcifret tal til identifikation af kontingentåret eller registreringsåret for de varer, der er opført i tabel A i dette bilag, svarende til det sidste ciffer i det pågældende år, f.eks. '1' for 2001. For varer med oprindelse i Folkerepublikken Kina, der er opført i tillæg C til bilag V, er tallet '7' for 2001
- et tocifret tal til identifikation af det kontor i eksportlandet, der har udstedt dokumentet
- et fortløbende femcifret tal fra 00001 til 99999, som tildeles den pågældende bestemmelsesmedlemsstat."
4) Tabel A i bilag III erstattes af bilag III til denne forordning.
5) Modellen til Hongkongs eksportlicens, formular 4, erstattes af bilag IV til denne forordning.
6) Modellen til Hongkongs eksportlicens, formular 5, erstattes af bilag V til denne forordning.
7) Modellen til Hongkongs oprindelsescertifikat erstattes af bilag VI til denne forordning.
8) Bilag V erstattes af bilag VII til denne forordning.
9) Bilag VII erstattes af bilag VIII til denne forordning.
10) Bilag VIII erstattes af bilag IX til denne forordning.
11) Bilag IX erstattes af bilag X til denne forordning.
Artikel 2
Denne forordning træder i kraft på dagen for offentliggørelsen i De Europæiske Fællesskabers Tidende.
Den anvendes fra den 1. januar 2001. For Den Demokratiske Socialistiske Republik Sri Lanka og Bosnien-Hercegovina finder forordningen anvendelse med virkning fra den 1. marts 2001 og for Ukraine med virkning fra den 26. marts 2001. For Estlands vedkommende finder den anvendelse, så snart aftalen træder i kraft.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 9. august 2001.

Labels: 1
3
5